stanford-oval/wikipedia huggingface dataset:
אוסף הטקסטיל של גולדברגר
תערוכות קבע > היסטוריה של דפוס טקסטיל

אחד הענפים החשובים של תעשיית הטקסטיל הוא הדפסת טקסטיל. התערוכה מציגה פרטים לגבי התפתחותה הטכנית: מהצביעה בכחול מסורתית; דרך מכונות לחץ מה שנקרא פֶּרוטין, שהחליף את הלחץ הידני ועדיין פועל לסירוגין, ועד למכבש הדפוס, שחולל מהפכה גם בטכנולוגיית תעשייה הטקסטיל ברחבי אירופה.
תערוכות קבע > חפצים בעלי משמעות היסטורית

תכונה מיוחדת של ההיסטוריה התעשייתית היא מכונת אריגת המשי של ז'וזף מארי ז'אקאר שיוצרה בשנת 1912 ועדיין פועלת היום.
תערוכות קבע > מכונת סריגה של Lee-System

מכונת הסריגה Lee-system משנת 1895, אשר פעלה במקור במפעל קוקרון בהודמזוושרהיי, היא גם בעלת משמעות היסטורית תעשייתית.
תערוכות קבע > מבחר דגמים

במקום מכונות טקסטיל בקנה מידה גדול, דגמים והעתקים מייצגים אריגה, טוויה, קלפים, הכנת טקסטיל בייצור ביגוד מוכן ללבישה וכו'. פעילויות מגוונות. ביניהם, מפעל הטקסטיל הביתי הראשון שנבנה באובודה ומוצג גם דגם של חוט פילטוריום או משי.
הערות שוליים

↑  Vajk Éva. "A Textilmúzeum elmúlt harminc éve". אורכב מ-המקור ב-2016-03-04.
↑  "A Goldberger..." - Az Óbudai Múzeum - Goldberger Textilipari Gyűjtemény állandó kiállítása. Kiállításvezető. Óbuda-Békásmegyer Önkormányzata kiadása, 2013
↑  Lázár Károly. "Lee-rendszerű kötőgép a Textilmúzeumban" (PDF).
דיוקנו של לאו גולדברגר באוסף מוזיאון הטקסטיל
לוח זיכרון על קיר המוזיאון
קטע מהתערוכה (2006)
מכונת סריגה של Lee-System בתערוכה לשעבר (2006)
איזופרופנול

| --- | --- |

 
 שם סיסטמטי:  2-Propanol
 שמות נוספים:  איזופרופנול, איזו-פרופיל אלכוהול
 כתיב כימי:  C₃H₈O 
 מסה מולרית:  60.1 גרם/מול
 מראה:  נוזל שקוף
 מספר CAS:  67-63-0
 צפיפות:  0.786 (ב 20°C) גרם/סמ"ק
 מצב צבירה:  נוזל
 מסיסות:  (miscible) אינסופית
 ממסים:  מסיסות אינסופית  באתנול, בנזן, כלורופורם וגליצרול
 טמפרטורת היתוך:  89- °C   -184.15 K
 טמפרטורת רתיחה:  82.4 °C   355.55 K
 מקדם שבירה:  1.3776
 חומציות:  16.5
 נקודת הבזק:  11.7 °C   284.85 K
 נקודת התלקחות:  399 °C   672.15 K
 
2-פרופנול (2-propanol) הנקרא גם איזופרופנול (isopropanol),  איזופרופיל אלכוהול או בראשי תיבות IPA הוא תרכובת כימית דליקה, חסרת צבע ובעלת ריח חזק. הנוסחה הכימית C3H7OH והוא הכוהל השניוני (כהל בו קשור הפחמן הכהלי לשני פחמנים אחרים) הפשוט ביותר. שימושו העיקרי הוא כחומר ניקוי.
הפקה

איזופרופנול מתקבל בתגובה של מים עם פרופן (CH3-CH=CH2) ישירות או באמצעות תגובה עם חומצה גופרתית. התגובה נותנת בעיקר 2-פרופנול ולא את הכהל הראשוני 1-פרופנול בהתאם לכלל מרקובניקוב הקובע כי בספיחה על קשר כפול יסופח המימן לפחמן המותמר פחות.
שימושים

2-פרופנול משמש בעיקר כנוזל ניקוי בשל יכולתו להמיס שמנים, רעילותו הנמוכה והתנדפותו המהירה. כך למשל הוא משמש לניקוי מכשירים אלקטרונים, עדשות לייזר ב-DVD, מסכי זכוכית ו-LCD. החומר הוא מרכיב עיקרי בתכשירים ביתיים לניקוי זגוגיות. משתמשים ב־2-פרופנול להסרת כתמים מבדים ומעץ.
פדים לחיטוי מכילים תמיסה של 60-70% 2-פרופנול במים ובריכוזים של 90-99% משמש החומר במקום פורמלדהיד לשימור דוגמאות ביולוגיות.
2-פרופנול משמש גם כתוסף לדלק. החומר גורם למים להתמוסס בבנזין ובכך מונע הפרדות של מים מהדלק וקפיאתם בצנרת.
כימיה

בניגוד לכהלים כמתנול או אתנול ניתן להפריד בין 2-פרופנול למים על ידי הוספת מלח כדוגמת NaCl.
הוספת המלח גורמת להיווצרות פאזה נפרדת של 2-פרופנול מרוכז בתהליך הקרוי באופן כללי "Salting out".
ניתן לחמצן איזופרופנול לאצטון על ידי חומצה כרומית H2CrO4 או בחימום בקטליזה של נחושת.
2CH_{3}-CHOH-CH_{3}\Rightarrow 2CH_{3}-CO-CH_{3}+H_{2}
כרוב הכהלים, 2-פרופנול יגיב עם מתכות לקבלת אלקוקסידים כדוגמת אלומיניום - איזופרופוקסיד.
בטיחות ורעילות

2-פרופנול כבד מהאוויר והוא דליק מאוד, יש לאחסנו הרחק ממקורות חום או להבה.
החומר מתחמצן בכבד לאצטון על ידי האנזים אלכוהול דהידרוגנז. סימני הרעלה כוללים כאבי ראש, סחרחורת, דיכוי מערכת העצבים המרכזית, בחילה, הקאה, ערפול הכרה ואבוד הכרה. יש לעבוד עם 2-פרופנול רק במקום מאוורר היטב ובכפפות. הרעלה אפשרית בבליעה, שאיפת אדים או ספיחה.
2-פרופנול והמטבוליט שלו, אצטון הם מדכאי מערכת העצבים המרכזית. ללא טיפול, 15 גרם של החומר רעילים לאדם שמשקלו 70 ק"ג. החומר רעיל פחות ממתנול או אתילן גליקול.
ראו גם

1-פרופנול
אינדי פולק

| --- | --- |

להקת ממפורד אנד סאנז
 מקורות סגנוניים:  אינדי רוק, מוזיקת פולק עכשווית (אנ'), רוק אלטרנטיבי
 מקורות תרבותיים:  שנות התשעים של המאה ה-20
 מוצא:  ארצות הברית, הממלכה המאוחדת 
 
אינדי פולק או אינדי עממי (באנגלית: Indie folk) הוא סוגה של מוזיקת הפולק. זרם המוזיקה הופיע בשנות ה-90 של המאה ה-20 אצל זמרים וכותבי שירים מתחום האינדי רוק אשר הושפעו ממוזיקת הפולק של שנות ה-50, ה-60 ותחילת שנות ה-70 של המאה ה-20, ממוזיקת קאנטרי ומאינדי רוק.
האמנים הראשונים בסוגה כוללים את לו ברלו, ג'ף באקלי ואליוט סמית'. הסוגה מתקשרת בעיקר לסגנונות הבארוק פופ, Freak folk (אנ'),‏ פולק פסיכדלי‏ ו-New Weird America(אנ'). הסוגה התרחבה באופן משמעותי בשנות האלפיים, כאשר זמרים ולהקות כמו ברייט אייז, ביירות, בון איבר, פליט פוקסס, The Decemberists (אנ') וממפורד אנד סאנז יצרו מוזיקה בסוגה זו.
אמנים מוכרים בסוגה

| --- | --- |
 אדם גרין  אליוט סמית'  אלינה אורלובה  איימי מקדונלד  ביירות  בון איבר  ברייט אייז  ג'ואנה ניוסם  גראהם קוקסון  השינס  חוזה גונזלס  טורי איימוס:  אוף מונסטרס אנד מן  ממפורד אנד סאנז  ניוטרל מילק הוטל  ניק קייב  סופיאן סטיבנס  פיונה אפל  פליט פוקסס  פירסט אייד קיט  קורט וייל  קייט נאש  רג'ינה ספקטור  Sad Day For Puppets  She & Him
אורגניזם דיגיטלי

אורגניזם דיגיטלי (באנגלית: Digital organism) היא תוכנית מחשב שמשכפלת את עצמה תוך כדי שינוי האלגוריתם שלה והתפתחותו. אורגניזמים דיגיטליים משמשים כלי לחקר דינמיקה של אבולוציה, לבחינה ואימות של השערות ומודלים מתמטיים של אבולוציה. חקר אורגניזמים דיגיטליים קשור קשר הדוק לחיים מלאכותיים.
היסטוריה

אורגניזמים דיגיטליים הופיעו לראשונה עם פיתוח המשחק "דרווין" ב-1961 במעבדות בל. המשחק היה מורכב מתוכנית בשם umpire ושטח זיכרון שנקרא זירה (arena). התוכנית כללה מספר פונקציות שאיפשרו להכניס תוכניות לתאי זיכרון בזירה, לשכפל אותן לתאים אחרים וגם למחוק מהתאים תוכניות מתחרות. מספר תוכניתנים התחרו ביניהם על ידי כתיבת תוכניות בשפת מכונה שהשתמשו בפונקציות של ה-umpire. התוכניות הועלו לזיכרון והורצו זו כנגד זו. המשחק הסתיים לאחר זמן נתון או כשנותרו בזיכרון עותקים של תוכנית אחת בלבד.
ב-1984 פותחה התוכנית "Core War" בה שתי תוכניות או יותר שנקראו "לוחמים" התחרו על שליטה במכונה וירטואלית. התברר שאחת האסטרטגיות המוצלחות ביותר היא שכפול מהיר שמנע מהיריב שימוש במשאבים חישוביים. התוכניות במשחק יכלו לדרוס הוראות בזיכרון של תוכניות היריבים או לשכתב-אותן. אסטרטגיה נוספת הייתה שינוי הקוד העצמי במהלך הריצה.
סטין רסמוסן מהמעבדה הלאומית לוס אלמוס הוסיף לתוכנית אלגוריתם גנטי שכתב, אך שפת התכנות לא התאימה לכך ורוב המוטציות שנוצרו חסרו תפקוד בסיסי. בתחילת שנות ה-90, תוכנת "Tierra", של תומאס רי, שנועדה לתהליכי אין סיליקו, הצליחה ליצור תוכניות שהתפתחו באופן מורכב ומבלי שייהרסו. ב-1993 תוכנת Avida הוסיפה הקצאה נפרדת בזיכרון לתוכנות השונות ואפשרה לכל אחת לפעול בקצב שונה. Avida החלה לשמש לסימולציות של תהליכי אבולוציה.
דוגמה מתוכנת Avida

הגנום המעגלי שמשמאל מורכב מסט פקודות (מיוצגות כאותיות). חלק מן הפקודות מעורבות בשכפול וחלקן במשימות חישוביות. הנסיין מגדיר את הסתברות המוטציות. מוטציות בהעתקה מתרחשות כאשר פקודה מועתקת באופן שגוי ומוחלפת בפקודה אקרעית בגנום שנוצר מימין. קיימים סוגים נוספים של מוטציות כמחיקות ותוספות.
בתחילה כל המצביעים נמצאים באותו מיקום בנקודה r. כשהתוכנית מבוצעת, מצביע הפקודות i מתקדם. הפקודות הראשונות מקצות שטח לצאצא ומזיזות לאחר-מכן את המצביע לרישום הצאצא (w) לשטח זה. מצביע הזרימה (f) משמש להעביר את יתר המצביעים למיקומים שנקבעו על ידי הגנום. יתר התהליך של השכפול העצמי מבוצע על ידי שרשרת פקודות בסוף הגנום (תהליך לולאת-העתק copy-loop). מצביע הזרימה משמש להתקדמות בלולאה. המצביעים בגנום ההורה והצאצא מתקדמים. קשתות בתוך הגנום המעגלי מייצגות בקרת זרימה ומציגות את מחזורי הבאה-ביצוע בזמן תהליך ההעתקה. בתום ההעתקה, האורגניזם ההורה מפריד עצמו מן הצאצא, שצריך לדאוג לעצמו בעולם Avida.
ראו גם

משחק החיים
חיים מלאכותיים
שכפול עצמי של אורגניזם בתוכנת Avida - וידאו (האנימציה היא תחת הרישיון הציבורי הכללי המוקטן של גנו)
איסידרו לאנגרה

איסידרו לאנגרה (בספרדית: Isidro Lángara Galarraga; ‏25 במאי 1912, פסאיה שבספרד – 21 באוגוסט 1992, אנדואין, ספרד) היה כדורגלן ספרדי, ששיחק בעמדת החלוץ.
בין השנים 1934–1936 זכה לאנגרה שלוש פעמים ברצף בפרס הפיצ'יצ'י.
קריירת משחק

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
לאנגרה החל את הקריירה בכמה קבוצות מקומיות. בגיל 18 כששיחק במועדון טולוסה מהליגה השלישית בספרד, ריאל אוביידו צירפה אותו לשורותיה והוא נשאר באוביידו עד תחילת מלחמת האזרחים בספרד (1936).
בין השנים 1930–1936 בהן שיחק באוביידו, זכה לאנגרה בשלושה פרסי פיצ'יצ'י בשלוש עונות רצופות. בעונת 1933/1934 כבש 60 שערים ב-32 הופעות בלבד, דבר ההופך אותו לשחקן הספרדי שכבש הכי הרבה שערים בעונה אחת.
לקראת תחילת מלחמת האזרחים שיחק משחק אחד במועדון אתלטיק בילבאו בדצמבר 1936.
בזמן המלחמה שיחק לאנגרה משחקי ראווה ברחבי אירופה עם הצוות הלאומי הבסקי כדי לגייס כספים למאמץ המלחמתי. במהלך המלחמה שיחק גם בקבוצה אוזאקי שבמקסיקו וסיים איתה במקום השני בליגה המקסיקנית.
לאחר המלחמה חברו לקבוצה, אננגל זובייטה, הציע לו לשחק בסן לורנסו שבארגנטינה, וכך גם עשה. בשנת 1939 כבש רביעייה בהופעת הבכורה שלו נגד ריבר פלייט וגם הפך למלך השערים של הליגה בשנת 1940 כשכבש 33 שערים. בסך הכל כבש 110 שערים ב-121 הופעות עבור סן לורנסו, כולל זכייה בגביע והגעה לגמר הקופה אדריאן סי אסקובר בשנת 1939.
בשנת 1943 חתם במועדון אספנייה מהליגה המקסיקנית שם זכה בתואר הליגה בפעם הראשונה (והיחידה), והיה מלך השערים של הליגה פעמיים. לאנגרה הוא השחקן היחידי עד היום שזכה גם בתואר מלך השערים שלוש פעמים בליגה בכירה באותה מדינה וגם בתואר בליגה הבכירה בשלוש יבשות שונות.
לאחר שנים רבות בחו"ל חזר לריאל אוביידו שבספרד לשנתיים, בהן כבש 23 שערים ב-29 משחקים.
לאנגרה זכור ככובש מצטיין ובגיל 34 עדיין היה יכול להופיע ברמות הגבוהות ביותר. לאחר הפרישה חזר להתגורר במקסיקו.
קריירת משחק > לאחר הפרישה

לאחר פרישתו מקריירת משחק אימן לאנגנה את הקבוצה הצ'יליאנית אוניון אספניולה וזכה עימה בליגה הצ'יליאנית. לאחר מכן אימן גם את הקבוצה פואבלה המקסיקנית בין השנים 1952–1953 וזכה עימה בגביע מקסיקו.
לאחר פרישתו מקריירת האימון בילה את מרבית חייו בדרום אמריקה, ולאחר מכן חזר לאזור ביתו בספרד בסוף שנות השבעים לחייו, שם נפטר ב-21 באוגוסט 1992.
אל-מתקי

אל-מתקי באללה (מילולית: האדוק באל), אבו אסחאק אבראהים בן אל-מקתדר באללה (בערבית: المتقي بالله, ابو اسحاق ابراهيم بن المقتدر بالله)", נולד בשנת 908, והיה הח'ליף העבאסי שמשל בבגדאד בין 940 ל-944.
עם פטירת הח'ליף א-ראדי, אורגנה מועצת חכמי דת בראשות ה"אמיר אל-אמראא" הטורקי בקג'ם לבחירת ח'ליף חדש. הבחירה נפלה על אל-מתקי אחיו. לפני שהמינוי יכול היה לקבל את אישורו, נהרג בקג'ם בתאונת ציד. חוסר היציבות השלטוני עורר גל מהומות בבגדאד, ואל-מתקי נמלט על נפשו מן העיר ומצא מחסה אצל החמדאנים במוסול. החמדאנים ניצלו את ההזדמנות, ושלחו צבא יחד עם אל-מתקי במטרה לכוננו מחדש כח'ליף. לאחר כשנה של כיבוש, התערערה שליטתם בבגדאד בשל המיליציות הטורקיות והם נסוגו ממנה.
עם נסיגת החמדאנים מהעיר, נכנס אליה המצביא הטורקי טוזון, ונטל לעצמו את התואר "אמיר אל-אמראא". לאחר שהייה קצרה בעיר, המשיך טוזון הלאה במסעו הצבאי לעבר החמדאנים. במקביל, קנוניה פנימית בחצר הח'ליף הובילה את אל-מתקי לעזוב את העיר בחופזה תחת משמר חמדאני. אל-מתקי נמלט ראשית למוסול, ולאחר מכן לנציבין. לאחר שנסתיימה המערכה בין החמדאנים לטוזון, מצא אל-מתקי מחסה בא-רקה, עיר ששימשה כעיר מקלט לרבים מאבותיו. אך, עד מהרה סגרו עליו כוחותיו של טוזון, והוא הסגיר את עצמו בידיו. למרות הבטחתו שלא לפגוע בו, הדיח טוזון את אל-מתקי ועיוור אותו בשולחו לגלות. תחתיו, מונה אחיו אל-מסתכפי.
אל-מסתעצם הראשון

דרהם של אל-מסתעצם שנטבע בבגדאד בשנת 1243/4
דינאר זהב שטבע אל-מסתעצם בבגדאד בשנת 1244
אל-מסתעצם באללה (מילולית: המבקש חסינות באל), אבו אחמד עבדאללה בן אל-מסתנצר באללה (בערבית: المستعصم بالله, ابو احمد عبد الله بن المستنصر بالله; נולד ב-1213) היה אחרון הח'ליפים העבאסים. שלט בבגדאד משנת 1242 ועד לנפילתה בידי המונגולים ב-10 בפברואר 1258.
נפילת בגדאד

בימי כהונתו של אל-מסתעצם שטחי שליטתה של האימפריה העבאסית הצטמצמו והקיפו רק את בגדאד וסביבתה הקרובה. בראשית שנת 1258 פלשו לעיראק כוחות מונגוליים בראשותו של הולאגו ח'אן. הכוח התקדם לעבר העיר במספר טורים והטיל עליה מצור. בעקבות עצת אחיתופל מאת הווזיר הגדול יאקות, לא הוכנה הגנת בגדאד כיאות מבעוד מועד. לפי התיאורים בספרות ההיסטוריוגרפית האסלאמית, סירב אל-מסתעצם להיכנע להולאגו, ואף איים עליו בעונש אלוהי במקרה שלא ייסוג. כתוצאה מכך, נפלה העיר לאחר מצור קצר, והוחרבה. אל-מסתעצם עצמו נתפס והוצא להורג בהיותו עטוף בשטיח על ידי רמיסתו תחת פרסות סוסי המונגולים. על פי גרסה אחרת, הוא נכלא בין אוצרותיו ללא אוכל ושתייה, עד שמת. מרבית בניו נרצחו, אך אחד מהם ניצל ונלקח למונגוליה כבן-ערובה. פליט אחד לבית עבאס, אל-מסתנצר באללה השני, נמלט לקהיר ושם הוצב כח'ליף סמלי בידי נותני חסותו הממלוכים. השושלת העבאסית המשיכה להתקיים באופן רשמי בקהיר עד לנפילתה בידי הסולטאן העות'מאני סלים הראשון, בשנת 1517.
אימה אמריקאית: הכישוף – דמויות

להלן רשימת דמויות מתוך "הכישוף" - העונה השלישית של סדרת הטלוויזיה האמריקאית "אימה אמריקאית".
אייר ברלין

איירבוס A330-300 של החברה
אייר ברלין (אנגלית Air Berlin) הייתה חברת התעופה הגרמנית השנייה בגודלה, אחרי לופטהנזה. היא פעלה עד אוקטובר 2017 ובסיסה הראשי היה בנמל התעופה ברלין טגל.
תולדות החברה

בין מלחמת העולם השנייה לאיחוד גרמניה בשנת 1990, לא הורשו חברות תעופה לנחות בברלין אלא אם היו ממדינות הברית. בשנת 1978 הוקמה בארצות הברית חברת אייר ברלין כדי לענות על צורך של תושבי ברלין לקשרי תעופה. טייסי החברה היו טייסי חברת פאן אם.
החברה החלה לטוס בשנת 1979 בקו ברלין-פלמה דה מיורקה עם מטוס מדגם בואינג 707. במשך השנים, היה זה אחד הקווים העמוסים בחברה ובעקבות זאת, הקימה החברה בסיס בפלמה דה מיורקה.
לאחר האיחוד בשנת 1990 שינתה החברה את רישומה לרישום גרמני והחלה לטוס ליעדי נופש מעוד ערים גדולות בגרמניה. לקראת סוף שנות ה-90 החלה החברה לטוס ליעדים רבים ברחבי אירופה שהם לא יעדי נופש.
בשנת 2006 רכשה החברה את חברת התעופה גרמניה ובתחילת שנת 2007 קנתה החברה את חברת הצ'ארטרים הגרמנית LTU.
חברת "ניקי" הייתה חברה בת של אייר ברלין.
תולדות החברה > חדלות הפירעון

עקב קשיים כלכליים מתמשכים והפסקת תזרים מזומנים על ידי איתיחאד איירווייז, החלה אייר ברלין בהליכי חדלות פירעון ב-15 באוגוסט 2017 במטרה להגן על נכסי החברה מפני נושיה ולמצוא משקיעים שיקנו את החברה ויחזירו את חובותיה. עקב דיני חדלות הפירעון הכנסות החברה נשמרות בחשבון נאמנות, וכדי לאפשר לחברה תזרים מזומנים שוטף הלוותה לה ממשלת גרמניה 150 מיליון אירו כהלוואת גישור.
תאריך היעד להגשת ההצעות לרכישת החברה בטרם תוכרז כפושטת רגל נקבע ל-15 בספטמבר 2017. גופים רבים הביעו עניין ברכישה מלאה או חלקית של פעילות החברה ומטוסיה. כדי לצמצם הפסדים ולהקל על מציאת רוכשים בוטלו קווים לטווח ארוך בהם מתח הרווחים מצומצם.
ב-9 באוקטובר הודיעה החברה על הפסקת כל טיסותיה לאחר התאריך 28 באוקטובר. היא הודיעה לכל אנשי צוותה שעליהם למצוא מקומות עבודה חלופיים. בשלהי 2017 רכשה לופטהנזה את אייר ברלין תמורת 210 מיליון יורו.
פעילות החברה בישראל

החברה הפעילה שתי טיסות יומיות בקו נמל התעופה ברלין טגל לנמל התעופה בן-גוריון עד 27 באוקטובר 2017. הטיסות לברלין בוצעו במטוסי איירבוס a320. בעבר החברה ביצעה גם טיסות בקו קלן-תל אביב ומינכן-תל אביב.
צי המטוסים

| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A319-100 | 11 | –– | 4 | 154 | 150 | 1 מאוחסן  9 מופעלים עבור יורווינגס |
| איירבוס A320-200 | 62 | –– | 4 | 174 | 180 | 13 מאוחסנים   13 מופעלים עבור יורווינגס, 3 מופעלים עבור אוסטריאן איירלינס 1 מופעל על ידי Small Planet Airlines |
| איירבוס A321-200 | 11 | – | 6 | 203 | 210 | 4 מאוחסנים  עתידים להימסר לניקי |
| איירבוס A330-200 | 17 | – | 19 | 271 | 290 | 3 מאוחסנים |
| בומברדיה דאש 8 Q400 | 20 | – | — | 76 | 76 | מופעלים על ידי חברת הבת  LGW |
| סה"כ | 121 | 0 |  |  |  |  |
הערות שוליים

↑  דני שדה, אייר ברלין מפסיקה את כל טיסותיה, באתר ynet, 10 באוקטובר 2017
↑  עמי אטינגר, הסיכוי הקלוש להישרדותה של אייר ברלין, באתר IAS - מידע תיירותי בינלאומי, ‏02/09/2017 (ארכיון)
↑   רינה רוזנברג קנדל, חברת הלואו קוסט אייר ברלין בחדלות פירעון; "הטיסות מישראל נמשכות כרגיל", באתר TheMarker‏, 15 באוגוסט 2017
↑  State aid: Commission approves German rescue aid to Air Berlin, הודעות לעיתונות של הנציבות האירופית, ‏04.07.2017
↑  Edward Taylor, German investor Woehrl submits 500 mln eur takeover of Air Berlin, Reutres, ‏10.07.2017
↑  "Air Berlin further shrinks long-haul network". Flightglobal.com (באנגלית בריטית). 2017-09-06. נבדק ב-2017-09-11.
↑  חברת התעופה "אייר ברלין" תפסיק את טיסותיה עד 28 באוקטובר, באתר ynet, 9 באוקטובר 2017
 אייר ברלין יורדת מהמסלול - וממליצה לעובדיה לחפש עבודה, באתר TheMarker‏, 10 באוקטובר 2017
↑  עדי ברק, הנסיכה של נתב”ג מקרטעת באירופה באשמת בואינג, באתר כלכליסט, 30 ביולי 2019
| Oneworld |
| --- | --- | --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס |  |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס  • US Airways |  |
| --- | --- |
בקרת זהויות :  GND: 16080502-8  VIAF: 3545147270371635700000   WorldCat (עם VIAF): 3545147270371635700000
אל-מסתרשד

אל-מסתרשד באללה (מילולית: המבקש הנחיה מן האל), אבו אל-מנצור אל-פדל בן אל-מוסתזהר באללה (בערבית: المسترشد بالله, ابو المنصور الفضل بن المستظهر بالله) היה הח'ליף העבאסי העשרים ותשעה שמשל בבגדאד בין השנים 1118 ל-1135. בימיו זכתה הח'ליפות לתקופה של עצמאות יחסית, עת הייתה עסוקה הסולטנות הסלג'וקית במלחמות במזרח. עם זאת, תקופת שלטונו עמדה גם בסימן אי יציבות ומרידות רבות יחסית בעיראק.
חייו ופועלו

המרד הגדול הראשון שנאלץ אל-מסתרשד להתמודד עמו היה מצידו של דובייס, מצביא מקומי אשר בזז את בצרה וסייע לכוחות צלבניים במצורם על חלב. לאחר מכן, הצליח אל-מסתרשד לבלום באמצעות צבא בן 12,000 לוחמים את מסעו לכיוון בגדאד.
באותה עת, משל בעיראק זנגי כנציב מטעם הסלג'וקים. זנגי נאבק בהצלחה בצלבנים וכמעט עלה בידיו לתפוס את דמשק ואת חומס, אך בערוב ימיו של אל-מסתרשד יריבות מצידו של אל-מסתרשד ומצד הכורדים החלישו את כוחו.
עם מותו של הסולטאן הסלג'וקי מחמוד השני, נקרא זנגי חזרה מזרחה בשל מרד שהותסס בידי הח'ליף. עזיבתו איפשרה לח'ליף להרחיב את תחומי השפעתו בעיראק ולפעול לדיכויה של מיליציית דובייס. אל-מסתרשד רדף אחר דובייס וצר עליו במוסול במשך שלושה חודשים ללא הצלחה. עם זאת, הדבר העיד על כוחה הצבאי הגובר, ולו זמנית, של הח'ליפות תחת אל-מסתרשד.
אל-מסתרשד הוביל את צבאו לקרב בקרבת המדאן נגד הסולטן מסעוד(אנ'), אחיו של מחמוד השני שתפס את השלטון לאחר מותו. אל-מסתרשד נתפש חי, ניחן, אך נמצא לאחר מכן דקור באוהלו, ככל הנראה בידיהם של החשישיון.
אומגה סנטינל

| --- | --- |

אומגה סנטינל, כפי שהיא מופיעה על עטיפת החוברת X-Men Legacy #243 מפברואר 2011, אמנות מאת לייניל פרנסיס יו.
 סוג:  גיבור-על
 הוצאה לאור:  מארוול קומיקס
 הופעה ראשונה:  X-Men Unlimited #27 (יוני 2000)
 יוצרים:  כריס קלרמונט ברט בות'
 מידע
 שם אמיתי:  קארימה שאפאנדר
 כינויים:  מאליס, סנטינל, ארקיאה, נערת אקס
 סטטוס:  פעיל
 כוחות:  בעבר: כוח על-אנושי, חסינות מפני פגיעות, יכולות ריפוי, תעופה, מגוון כלי נשק היוצאים מתוך גופה.
 חברה לשעבר בקבוצה:  אקס-מן המשוטטים אקסקליבר הג'נושית השוליות זקיפי הפריים משטרת הודו
אומגה סנטינל (באנגלית: Omega Sentinel, גם: "זקיף אומגה") היא דמות בדיונית של גיבורת-על רובוטית המופיעה בחוברות הקומיקס אקס-מן וסדרת הבת אקסקליבר ביקום מארוול קומיקס. הדמות הופיעה לראשונה בחוברת X-Men Unlimited #27 מיוני 2000, ונוצרה על ידי הכותב כריס קלרמונט והמאייר ברט בות'.
אומגה סנטינל היא האלטר אגו של קארימה שאפאנדר, שוטרת ילידת הודו שהפכה לזקיף סנטינל בידי נבל-העל באסטיון במהלך אירועי "מבצע אפס סובלנות", וזאת כדי לשמש כסוכנת רדומה בעלת תכנות שמפעיל את עצמו כאשר היא נמצאת בקרבת מוטאנטים אחרים. בהמשך היא פגשה בצ'ארלס אקסבייר ובמגנטו על האי ג'נושה המוחרב, והם הצליחו לנטרל את התכנות שלה ולהשיב את מוחה למצב רגיל, אם כי השינויים הננוטכנולוגיים בגופה נשארו. היא נשארה על האי כדי להשליט בו סדר, וניסתה להסתגל לצורתה החדשה, שנגדה את אמונותיה בהינדואיזם. בהמשך הצטרפה לשורות האקס-מן, המשוטטים ואקסקליבר.
אל-מסתעין השני

אל-מֻסתָעִין באללה השני (מילולית: המבקש עזרה באל), אבו אל-פדל (תעתיק מדויק: אל-פצ'ל) אל-עבאס בן אל-מתווכל עלא אללה השני (בערבית: المستعين بالله, ابو الفضل العباس بن المتوكل على الله الثاني) היה הח'ליף העבאסי שמשל בקהיר תחת חסות הממלוכים מהשושלת הבורג'ית בין 1406 ל-1412. הוא היה הח'ליף העבאסי היחיד שמשל בקהיר והחזיק בכוח ממשי, אם כי לתקופה קצרה בלבד.
אל-מסתעין מונה לתפקיד לאחר מות אביו אל-מֻתַווכִּל השני בשיבה טובה בשנת 1406. בשנת 1412, לאחר פטירתו של הסולטאן פרג' בן ברקוק לא הצליחו האמירים הממלוכיים להחליט על מחליף מביניהם. בקרב הממסד הדתי היה רצון לראות את הח'ליפים נוטלים כוח טמפורלי בשנית, ובגיבוי רגש זה העניקו האמירים, כצעד זמני, לאל-מסתעין עוצרות והוא מילא את תפקיד הסולטנות במשך מספר חודשים, עד נובמבר 1412.
לאחר בחירתו של סיף אל-דין אל-מואייד תאתאר(אנ') לסולטנות הודח אל-מסתעין מכס הח'ליפות והסולטנות גם יחד. הוא הוגלה לאלכסנדריה, ונפטר בשנת 1430 כתוצאה ממחלת הדבר.
הערות שוליים

↑  Dr Hawting G. (2007). Muslims, Mongols and Crusaders. Routledge. p.197. ISBN 978-0415450966
| בית עבאס  ★  العبّاسيّون |
| --- | --- | --- |
| מושגי יסוד | אל-עבאס • אבן אל-עבאס •  ההאשמיה והמהפכה העבאסית • בית עבאס •  רשימת הח'ליפים |  |
| הח'ליפים המוקדמים בבגדאד (750–833) | א-ספאח • אל-מנסור • אל-מהדי • אל-האדי • הארון א-רשיד • אל-אמין • אל-מאמון |  |
| הח'ליפים בסאמרא   (833–892) | אל-מעתצם • אל-ואת'ק I • מתוכל  I • אל-מנתצר •  אל-מסתעין I • אל-מעתז • אל-מהתדי • אל-מעתמד •  מופק (בפועל) |  |
| הח'ליפים בבגדאד תחת הטורקים (892–946) | אל-מעתדד I • אל-מכתפי • אל-מקתדר • אל-קאהר • א-ראדי • אל-מתקי • אל-מסתכפי I |  |
| הח'ליפים בבגדאד תחת הבויהים (946–1065) | אל-מטיע • א-טאאע • אל-קאדר • אל-קאאם I |  |
| הח'ליפים בבגדאד תחת הסלג'וקים ויורשיהם (1065–1258) | אל-מקתדי • אל-מוסתזהר • אל-מסתרשד • א-ראשד • אל-מקתפי • אל-מסתנג'ד I • אל-מסתדא • א-נאצר • א-זאהר • אל-מסתנצר I • אל-מסתעצם I |  |
| הח'ליפים הסמליים בקהיר תחת הממלוכים   (1261–1517) | אל-מסתנצר II • אל-חאכם I  • אל-מסתכפי II • אל-ואת'ק II • אל-חאכם II • אל-מעתדד II • אל-מתוכל II • אל-ואת'ק III • אל-מסתעצם II • אל-מסתעין II • אל-מעתדד III • אל-מסתכפי III • אל-קאאם II • אל-מסתנג'ד II • אל-מתוכל III • אל-מסתמסכ • אל-מתוכל IV |  |
| בירות הח'ליפות העבאסית | בגדאד • סאמרא • א-רקה • קהיר |  |
| אחרים | קרב הזב (750) • ח'יזוראן • אל-מאייד • ברמכים • נפילת בגדאד (1258) |  |
| 0 | 1 | 2 |
| --- | --- | --- |
| הקודם: אל-מתווכל השני | הח'ליפים לבית עבאס  1406–1412 | הבא: אל-מעתדד השלישי |
| --- | --- |
בקרת זהויות :  LCCN: n80155580  VIAF: 28385386   WorldCat (עם VIAF): 28385386 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
אל-מתווכל השני

| --- | --- |
 לידה:  המאה ה־14 
 פטירה:  9 בינואר 1406 
 
תהפוכות הירושה בבית עבאס
אל-מֻתַוַכִּל עלא אללה השני (מילולית: הנסמך על האל), אבו עבדאללה מחמד בן אל-מעתדד באללה (תעתיק מדויק: אל-מעתצ'ד, בערבית: المتوكل على الله الثاني, ابو عبد الله محمد بن المعتضد بالله) היה הח'ליף העבאסי הסמלי שמשל בקהיר תחת חסות הממלוכים ב-1383-1362 ובשנית ב-1406-1389.
בשנת 1383 אסר הסולטאן הממלוכי ברקוק את אל-מתוכל בארמון המצודה בקהיר והדיח אותו מן הח'ליפות. ברקוק מינה תחתיו את מחמד בן איבראהים בן אל-מסתמסכ בן אל-חאכם והסב את שמו לאל-ואת'ק באללה השלישי. בשנת 1386 נפטר אל-ואת'ק, ולמרות הפצרות העם, הוא מינה במקומו את מחמד זכריא כח'ליף, בשם אל-מסתעצם השני. לאחר פטירתו של זה ב-1389 נעתר ברקוק והחזיר את אל-מתוכל השני לכס הח'ליפות עד מותו בשנת 1406.
מסופר כי נולדו לו מאה ילדים חיים ונפלים, מהם 5 ירשו את הח'ליפות: אל-מסתעין באללה השני, אל-מעתדד השלישי, אל-מסתכפי השלישי, אל-קאא'ם באמר אללה השני ואל-מסתנג'ד השני.
| בית עבאס  ★  العبّاسيّون |
| --- | --- | --- |
| מושגי יסוד | אל-עבאס • אבן אל-עבאס •  ההאשמיה והמהפכה העבאסית • בית עבאס •  רשימת הח'ליפים |  |
| הח'ליפים המוקדמים בבגדאד (750–833) | א-ספאח • אל-מנסור • אל-מהדי • אל-האדי • הארון א-רשיד • אל-אמין • אל-מאמון |  |
| הח'ליפים בסאמרא   (833–892) | אל-מעתצם • אל-ואת'ק I • מתוכל  I • אל-מנתצר •  אל-מסתעין I • אל-מעתז • אל-מהתדי • אל-מעתמד •  מופק (בפועל) |  |
| הח'ליפים בבגדאד תחת הטורקים (892–946) | אל-מעתדד I • אל-מכתפי • אל-מקתדר • אל-קאהר • א-ראדי • אל-מתקי • אל-מסתכפי I |  |
| הח'ליפים בבגדאד תחת הבויהים (946–1065) | אל-מטיע • א-טאאע • אל-קאדר • אל-קאאם I |  |
| הח'ליפים בבגדאד תחת הסלג'וקים ויורשיהם (1065–1258) | אל-מקתדי • אל-מוסתזהר • אל-מסתרשד • א-ראשד • אל-מקתפי • אל-מסתנג'ד I • אל-מסתדא • א-נאצר • א-זאהר • אל-מסתנצר I • אל-מסתעצם I |  |
| הח'ליפים הסמליים בקהיר תחת הממלוכים   (1261–1517) | אל-מסתנצר II • אל-חאכם I  • אל-מסתכפי II • אל-ואת'ק II • אל-חאכם II • אל-מעתדד II • אל-מתוכל II • אל-ואת'ק III • אל-מסתעצם II • אל-מסתעין II • אל-מעתדד III • אל-מסתכפי III • אל-קאאם II • אל-מסתנג'ד II • אל-מתוכל III • אל-מסתמסכ • אל-מתוכל IV |  |
| בירות הח'ליפות העבאסית | בגדאד • סאמרא • א-רקה • קהיר |  |
| אחרים | קרב הזב (750) • ח'יזוראן • אל-מאייד • ברמכים • נפילת בגדאד (1258) |  |
| 0 | 1 | 2 |
| --- | --- | --- |
| הקודם: אל-מעתדד השני | הח'ליפים לבית עבאס  1362–1383 | הבא: אל-ואת'ק השלישי |
| 0 | 1 | 2 |
| --- | --- | --- |
| הקודם: אל-מסתעצם השני | הח'ליפים לבית עבאס  1389–1406 | הבא: אל-מסתעין השני |